open-index/open-wikipedia-markdown huggingface dataset:
Πίτερ Κράουτς

Ο **Πίτερ Κράουτς** (*Peter Crouch*, 30 Ιανουαρίου 1981) είναι  Άγγλος διεθνής πρώην ποδοσφαιριστής, ο οποίος αγωνιζόταν ως κεντρικός επιθετικός. Έχει πραγματοποιήσει 42 εμφανίσεις με την εθνική Αγγλίας από το 2005 μέχρι το 2010, σκοράροντας 22 φορές και έχει συμμετάσχει σε δύο Παγκόσμια Κύπελλα. Ο Κράουτς είναι ένας από τους 28 παίκτες με πάνω από 100 γκολ στην Πρέμιερ Λιγκ, και κατέχει το ρεκόρ για τα περισσότερα γκολ με κεφαλιά στην ιστορία της Πρέμιερ Λιγκ.

Ο Κράουτς ξεκίνησε την καριέρα του από τις ακαδημίες της Τότεναμ, αλλά δεν εμφανίστηκε με την κύρια ομάδα. Δόθηκε δανεικός στην Ντάλγουιτς Χάμλετ και την Χέσσλεχολμ πριν αποκτηθεί από την Κουίνς Παρκ Ρέιντζερς. Μετά τον υποβιβασμό της ΚΠΡ τη σεζόν 2000-01, αποκτήθηκε από την Πόρτσμουθ. Πραγματοποίησε καλές εμφανίσεις, σκοράροντας 19 φορές και αποκτήθηκε το Μάρτιο του 2002 από την Άστον Βίλα. Όμως εκεί δεν πραγματοποίησε καλές εμφανίσεις και δόθηκε δανεικός στη Νόριτς Σίτι το 2003 και έπειτα αποκτήθηκε από την Σάουθαπτον και τον Ιούλιο του 2005 από τη Λίβερπουλ. Με τη Λίβερπουλ κέρδισε το Κύπελλο Αγγλίας και το FA Community Shield το 2006 και έφτασε μέχρι τον τελικό του Τσάμπιονς Λιγκ το 2007.

Αφότου σκόραρε 42 φορές σε τρεις σεζόν στο Άνφιλντ, αποκτήθηκε από την Πόρτσμουθ για 11 εκατομμύρια λίρες, όπου σχήματισε επιθετικό δίδυμο με τον Τζερμαίν Ντεφόε. Την επόμενη χρονιά αποκτήθηκαν και οι δύο από την Τότεναμ. Τη σεζόν 2010-11 σκόραρε εφτά γκολ σε δέκα εμφανίσεις στην Ευρώπη, αλλά οι επιδόσεις στην Πρέμιερ Λιγκ δεν ήταν τόσο καλές. Το 2011 αποκτήθηκε από την Στόουκ Σίτι για 10 εκατομμύρια λίρες, ποσό ρεκόρ για τον σύλλογο. Την πρώτη του χρονιά σκόραρε 14 φορές και κέρδισε το βραβείο του παίκτη της χρονιάς για τον σύλλογο. Ο Κράουτς έμεινε συνολικά 7,5 χρόνια στην Στόουκ, σκοράροντας 62 φορές. Τον Ιανουάριο του 2019 αποκτήθηκε από την Μπέρνλι και αποσύρθηκε τον Ιούλιο της ίδιας χρονιάς.

## Παραπομπές


Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Πόρτσμουθ ΦΚ
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Νόριτς Σίτι
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Στόουκ Σίτι Φ.Κ.
Κατηγορία:Ποδοσφαιριστές Μπέρνλι ΦΚ
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Πρέμιερ Λιγκ
Μπόλκο Α΄ του Οπόλε

Ο **Μπόλκο Α΄**, πολων. Bolko I opolski (πριν τις 21 Οκτωβρίου 1258 - 14 Μαΐου 1313) από τον Οίκο των Πιαστ-Σιλεσίας-Στσέλτσε ήταν δούκας του Οπόλε (με τους αδελφούς του ως το 1284), Νιεμόντλιν και Στσέλτσε Οπόλσκιε.

## Βιογραφία
Ήταν ο τρίτος γιος του Βλάντισλαφ δούκα του Οπόλε-Ρατσίμπους, Κάλις, Βιέλουν και της Ευφημίας των Πιαστ, κόρης του Βλάντισλαφ Οντόνιτς δούκα της Μεγάλης Πολωνίας.

## Οικογένεια
Νυμφεύτηκε το 1280 την Αγνή (απεβ. ως το 1301), αγνώστου καταγωγής. Σύμφωνα με μερικές πηγές, ίσως ήταν κόρη του Όθωνα Β΄ των Ασκάνια μαργράβου του Βρανδεμβούργου. Είχε τέκνα:
* Μπολέσλαφ ο *Πρεσβύτερος* π. 1293-1365, δούκας του Βιέλουν, Νιεμόντλιν.
* Μπόλκο Β΄ πριν το 1300-21 Ιουνίου 1356, δούκας του Οπόλε.
* Αλβέρτος μετά το 1300-1375, δούκας του Οπόλε, Στσέλτσε.

Από την άλλη, ο *Κατάλογος τεθνεώντων* της εκκλησίας του Αγ. Βίντσεντ στο Βρόκλαφ δείχνει την ύπαρξη κάποιας "Γκσυμισλάβας, δούκισσα του Οπόλε", που τάφηκε εκεί στις 13 Σεπτεμβρίου 1286. Η καταγωγή της είναι επίσης άγνωστη, αλλά το όνομα δηλώνει Ρωσική καταγωγή, μάλλον μέλους των Ρουρικιδών. Ο τίτλος της φανερώνει ότι ίσως ήταν η πρώτη σύζυγος του Μπόλκο Α΄, ή ίσως η σύζυγος του Μιέσκο Α΄ του Τσέσυν (μεγαλύτερου αδελφού του Μπόλκο Α΄) ή ακόμη ένα διαφορετικό πρόσωπο.

## Πηγές
* Cawley, Charles, SILESIA, Medieval Lands database, Foundation for Medieval Genealogy,
* Marek, Miroslav. "Genealogy of the House of Rurik". Genealogy.EU.

Κατηγορία:Οίκος των Πιαστ-Σιλεσίας
Αλβέρτος του Στσέλτσε

Ο **Αλβέρτος**, πολων. Albert strzelecki (μετά το 1300 - περί τις 25 Σεπτεμβρίου 1375) από τον Οίκο των Πιαστ-Σιλεσίας ήταν δούκας του Οπόλε (1313-23, με τους αδελφούς του) και δούκας του Στσέλτσε (από το 1323).

## Βιογραφία
Ήταν ο τρίτος γιος του Μπόλκο Α΄ δούκα του Οπόλε και της Αγνής, ίσως κόρης του Όθωνα Γ΄ των Ασκάνια μαργράβου του Βρανδεμβούργου. Ήταν ο τελευταίος με το όνομα αυτό στον Οίκο του.

## Οικογένεια
Νυμφεύτηκε το 1347 την Αγνή (απεβ. 27 Μαΐου 1371), κόρη του Μπούχαρντ Α΄ κόμη του Χάρντεγκ & μπουργκροάβου του Μαγδεβούργου και είχε τέκνα:
* Ελισάβετ π.1348-1361, παντρεύτηκε τον Βλάντισλαφ των Πιαστ-Κουγιάβιας δούκα του Γκνιέβκοβο.

## Παραπομπές


## Πηγές
* Marcin A. Klemeski: Albert strzelecki - książę z pogranicza górnośląskiego [English: Albert of Strzelce Opolskie - the duke of the Upper Silesia borderland]. In: Problem pogranicza w Średniowieczu. Materiały z XI Ogólnopolskiej Sesji Mediewistycznej, ed. M. Jędrzejek, Kraków 2013.

Κατηγορία:Οίκος των Πιαστ-Σιλεσίας
Μπολέσλαφ ο Πρεσβύτερος

Ο **Μπολέσλαφ** ο *Πρεσβύτερος*, πολων. Bolesław Pierworodny (π. 1293 - π. 21 Μαρτίου 1365) από τον Οίκο των Πιαστ-Σιλεσίας-Στσέλτσε ήταν δούκας του Βιέλουν (1313-26), δούκας του Νιεμόντλιν (από το 1313) και κυβερνήτης του Προύντνικ (από το 1336).

## Βιογραφία
Ήταν ο πρωτότοκος γιος του Μπόλκο Α΄ δούκα του Οπόλε, Νιεμόντλιν, Στσέλτσε Οπόλσκιε και της Αγνής, ίσως κόρης του Όθωνα Γ΄ των Ασκάνια μαργράβου του Βρανδεμβούργου.

## Οικογένεια
Νυμφεύτηκε το 1325 την Ευφημία των Πιαστ-Σιλεσίας (π.1312-μετά το 1384), κόρη του Ερρίκου ΣΤ΄ του ΄΄Καλού'', δούκα του Βρότσλαφ και είχε τέκνα:
* Μπολέσλαφ Β΄ 1326/35-1368, δούκας του Νιεμόντλιν.
* Βεντσέσλαος 1336/46-1369, δούκας του Νιεμόντλιν, Γκλιβίτσε.
* Μαργαρίτα πριν το 1340-1399, παντρεύτηκε τον Ούλριχ Β΄ λαντγκράβο του Λόιχτενμπεργκ.
* Άννα πριν το 1342/44-1365, μοναχή στην Αγ. Κλάρα του Βρότσλαφ.
* Χέντβιχ πριν το 1345-1413, ηγουμένη στο αββαείο της Αγ. Κλάρας του Βρότσλαφ.
* Ερρίκος 1345-1382, δούκας του Νιεμόντλιν.
* Γιούντιτ πριν το 1346-1378, παντρεύτηκε τον Νικόλαο Β΄ των Πρεμυσλιδών δούκα της Οπάβα.
* Ελισάβετ 1347/50;-1366, μοναχή στην Αγ. Κλάρα του Βρότσλαφ.

## Παραπομπές


## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Μέλλον

Το **μέλλον** είναι το χρονικό διάστημα που ακολουθεί το παρόν. Η άφιξη του θεωρείται αναπόφευκτη λόγω της ύπαρξης του χρόνου και των νόμων της φυσικής. Λόγω της υπαρκτής φύσης της πραγματικότητας και του αναπόφευκτου χαρακτήρα του μέλλοντος, ότι πράγμα υπάρχει σήμερα και θα συνεχίσει να υπάρχει κατατάσσεται ως μόνιμο, που σημαίνει ότι θα υπάρχει για πάντα, ενώ ότι πράγμα υπάρχει τώρα και θα τελειώσει στο μέλλον θεωρείται προσωρινό. Ο δυτικός πολιτισμός χρησιμοποιεί μια γραμμική αντίληψη για τον χρόνο, κατά την οποία το μέλλον είναι το τμήμα του χρόνου που αναμένεται να εκδηλωθεί στο μέλλον. Στην ειδική θεωρία της σχετικότητας, για το μέλλον υπάρχουν οι όροι απόλυτο μέλλον και μελλοντικός κώνος φωτός.

## Παραπομπές

Κατηγορία:Χρόνος
Κατηγορία:Φιλοσοφία του χρόνου
Μαργαρίτα της Σουηδίας (1934)

Η **Μαργαρίτα της Σουηδίας** (*Margaretha av Sverige*, 31 Οκτωβρίου 1934 -) είναι κόρη του Πρίγκιπα Γουσταύου Αδόλφου, Δούκα του Βεστερμπότεν.

## Βιογραφία
Η *Μαργαρίτα Ντεσιντέρια Βικτώρια* γεννήθηκε στις 31 Οκτωβρίου 1934 στο Παλάτι Χάγκα, και είναι το μεγαλύτερο παιδί και κόρη του Πρίγκιπα Γουσταύου Αδόλφου, Δούκα του Βεστερμπότεν και της Πριγκίπισσας Σίβυλλα της Σαξονίας-Κοβούργου-Γόθας.

Το 1963 γνώρισε τον μελλοντικό σύζυγό της, επιχειρηματία Ιωάννη Άμπλερ, σε γεύμα στο Ηνωμένο Βασίλειο. Στις 28 Φεβρουαρίου 1964 ανακοινώθηκε ο αρραβώνας τους. Ο γάμος τους έγινε στις 30 Ιουνίου 1964 στη Εκκλησία Γιαρντσλόσα της νήσου Έλαντ. Μαζί απέκτησαν τρία παιδιά:
*την *Σίβυλλα* Λουίζα (1965-), παντρεύτηκε τον Κορνήλιο φον Ντίνκλατζ. Απέκτησαν 2 παιδιά.
*τον Κάρολο *Εδουάρδο* (1966-), παντρεύτηκε την Έλένη Τζέιν Ρος. Απέκτησαν 2 παιδιά.
*τον Ιάκωβο *Πατρίκιο* (1969-), παντρεύτηκε την Ούρσουλα Μαίρη Σίπλεϊ. Απέκτησαν 2 παιδιά.

Το ζευγάρι εγκαταστάθηκε στην Έπαυλη Τσίπινγκχαρστ στο Οξφορντσάιρ, του Ηνωμένου Βασιλείου. Η Μαργαρίτα και ο σύζυγός της χώρισαν το 1994, αλλά δεν πήραν ποτέ διαζύγιο. Ο Ιωάννης πέθανε στις 31 Μαΐου 2008.

Τον Ιούνιο του 1960, η Μαργαρίτα, μαζί με την πρώτη εξαδέλφη της Πριγκίπισσα Μαργαρίτα της Δανίας και την Πριγκίπισσα Άστριντ της Νορβηγίας, έκαναν επίσημη περιοδεία στις Ηνωμένες Πολιτείες με την ευκαιρία της πρώτης διατλαντικής πτήσης από την Scandinavian Airlines. 

Κατά τη διάρκεια της επίσκεψής τους, οι τρεις σκανδιναβές πριγκίπισσες περιόδευσαν στη Disneyland και στο Χόλιγουντ και επισκέφθηκαν επίσης το Paramount Pictures στο Λος Άντζελες όπου συναντήθηκαν με τους Ντιν Μάρτιν, Τζέρι Λιούις και Έλβις Πρίσλεϊ.

Η Μαργαρίτα ζει κοντά στο Τσίπινγκ Νόρτον στο Οξφορντσάιρ. Εκτός από τη συμμετοχή της σε οικογενειακές εκδηλώσεις και ορόσημα, δεν έχει κανένα επίσημο ρόλο ή υποχρεώσεις, εξ ονόματος της Σουηδίας ή της βασιλικής οικογένειας.

## Τίτλοι
***31 Οκτωβρίου 1934 – 30 Ιουνίου 1964**: *Η Βασιλική Υψηλότητα* Πριγκίπισσα Μαργαρίτα της Σουηδίας
***30 Ιουνίου 1964 — σήμερα**: Πριγκίπισσα Μαργαρίτα, Κα. Άμπλερ

### Τιμητικές διακρίσεις
**Εθνικές**
* : Μέλος του Βασιλικού Τάγματος του Σεραφείμ (**LoK av KMO**)

**Ξένες**
* : Μεγαλόσταυρος του Τάγματος της Τιμής της Ομοσπονδιακής Δημοκρατίας της Γερμανίας, 1ης Τάξης
* : Ιππότης Μεγαλόσταυρου του Τάγματος του Χρυσού Λιονταριού του Οίκου του Νασσάου
* : Παραλήπτρια του Γαμήλιου Μεταλλίου της Πριγκίπισσας Βεατρίκης, Πριγκίπισσας της Οράγγης και του Κλάους φαν Άμσμπεργκ

## Παραπομπές


Κατηγορία:Οίκος των Μπερναντότ
Κατηγορία:Σουηδοί ευγενείς
Κατηγορία:Σουηδέζες πριγκίπισσες
Βεντσέσλαος του Νιεμόντλιν

Ο **Βεντσέσλαος**, πολων. Wacław Niemodliński (1336/46 - Ιούνιος 1369) από τον Οίκο των Πιαστ-Σιλεσίας-Στσέλτσε ήταν δούκας του Νιεμόντλιν (από το 1365, με τους αδελφούς του) και δούκας του Γκλιβίτσε (από το 1364).

## Βιογραφία
Ήταν ο δευτερότοκος γιος του Μπολέσλαφ του *Πρεσβύτερου*, δούκα του Νιεμόντλιν, Βιέλουν και της Ευφημίας των Πιαστ-Σιλεσίας, κόρης του Ερρίκου ΣΤ΄  του *Καλού* δούκα του Βρότσλαφ.

## Οικογένεια
Νυμφεύτηκε το 1364 την Ευφημία των Πιαστ-Σιλεσίας-Μπύτομ (1350/52-1411), κόρη του Μπολέσλαφ δούκα του Μπύτομ, Κόζλε. Δεν απέκτησαν απογόνους.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Genealogy of the House of Piast". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Ερρίκος του Νιεμόντλιν

Ο **Ερρίκος**, πολων. Henryk Niemodliński (μετά το 1345 - 14 Σεπτεμβρίου 1382) από τον Οίκο των Πιαστ-Σιλεσίας-Στσέλτσε ήταν δούκας του Νιεμόντλιν (από το 1365, με τους αδελφούς του ως το 1369).

## Βιογραφία
Ήταν ο τρίτος γιος του Μπολέσλαφ του *Πρεσβύτερου*, δούκα του Νιεμόντλιν, Βιέλουν και της Ευφημίας των Πιαστ-Σιλεσίας, κόρης του Ερρίκου ΣΤ΄ του *Σοφού*, δούκα του Βρότσλαφ.

## Οικογένεια
Νυμφεύτηκε το 1372 την Αικατερίνη του Οίκου του Λουξεμβούργου (1353-1378), κόρη του Ιωάννη-Ερρίκου μαργράβου της Μοραβίας. Δεν απέκτησαν απογόνους.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Μπολέσλαφ Β΄ του Νιεμόντλιν

Ο **Μπολέσαφ Β΄**, πολων. Bolesław II Niemodliński (1326/35 - ως τις 25 Ιουνίου 1368) από τον Οίκο των Πιαστ-Σιλεσίας-Στσέλτσε ήταν δούκας του Νιεμόντλιν (από το 1365, με τους αδελφούς του).

## Βιογραφία
Ήταν ο πρωτότοκος γιος του Μπολέσλαφ του *Πρεσβύτερου* δούκα του Νιεμόντλιν και της Ευφημίας, κόρης του  Ερρίκου ΣΤ΄ του *Καλού* δούκα του Βρότσλαφ.

Με τη βοήθεια των επαφών του πατέρα του με την Αυλή στην Πράγα, ο Μπολέσλαφ Β΄ διορίστηκε δικαστής στην Αυλή του Καρόλου Δ΄ της Βοημίας & Γερμανίας. Όταν απεβίωσε ο πατέρας του το 1365, τον διαδέχθηκε από κοινού με τους αδελφούς του. Ακολούθησε πολιτική συνεργασίας με τον βασίλειο της Βοημίας και το 1367 απέκτησε το Προύντνικ ως φέουδο κληρονομικό. 

Απεβίωσε το 1367-78 αγαμος σε ηλικία 33-42 ετών.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Genealogy of the House of Piast". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Ζουνίνιο Περναμπουκάνο

Ο **Αντόνιο Αουγκούστο Ριμπέιρο Ρέις Ζούνιορ** (πορτογαλικά: *Antônio Augusto Ribeiro Reis Júnior*, γεννήθηκε 30 Ιανουαρίου 1975), περισσότερο γνωστός ως **Ζουνίνιο Περναμπουκάνο** (*Juninho Pernambucano*), είναι Βραζιλιάνος πρώην διεθνής ποδοσφαιριστής, ο οποίος σήμερα είναι αγωνιστικός διευθυντής στην Ολιμπίκ Λυών. Έγινε γνωστός για τα καμπύλα ελεύθερα κτυπήματα και θεωρείται ένας από τους καλύτερους εκτελεστές ελευθέρων χτυπημάτων όλων των εποχών, έχοντας σκοράρει 77 φορές, αριθμός που είναι ρεκόρ κόσμου. 

Ο Ζουνίνιο ξεκίνησε την καριέρα του το 1993 από το Σπορτ ντο Ρεσίφε. Δύο χρόνια αργότερα αποκτήθηκε από τη Βάσκο ντα Γκάμα με την οποία αγωνίστηκε σε πάνω από 100 παιχνίδια και κέρδισε έξι παιχνίδια. Το 2001 αποκτήθηκε από την Ολιμπίκ Λυών όπου αγωνίστηκε για οκτώ χρόνια, κατακτώντας εφτά συνεχόμενα πρωταθλήματα και σκοράροντας πάνω από 100 γκολ σε 350 επίσημες εμφανίσεις με το σύλλογο. Μετά την αποχώρησή του από τη Λυών το 2009, ο Ζουνίνιο αγωνίστηκε στην Αλ-Γκαράφα το Κατάρ, στη Βάσκο ντα Γκάμα και στους Νιου Γιορκ Ρεντ Μπουλς. Αποχώρησε από την ενεργό δράση το 2013.

Ο Ζουνίνιο πραγματοποίησε το ντεμπούτο του με την εθνική ομάδα το 1999 και αγωνίστηκε 40 φορές με το εθνόσημο σκοράροντας έξι γκολ. Ήταν μέλος της αποστολής της Βραζιλίας στο Κόπα Αμέρικα 2001, στο Κύπελλο Συνομοσπονδιών 2005 και στο Παγκόσμιο Κύπελλο 2006.

Από το 2013 μέχρι το 2018,  ήταν αθλητικός σχολιαστής στο βραζιλιάνικο δίκτυο Rede Globo.

## Παραπομπές


## Εξωτερικοί σύνδεσμοι
 
* 
*  Midfield Magicians: Juninho Pernambucano, free-kick master 
* Η εγγενής γοητεία του Ζουνίνιο Περναμπουκάνο 

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Σπορτ Κλουμπ ντο Ρεσίφε
Κατηγορία:Ποδοσφαιριστές ΚΡ Βάσκο ντα Γκάμα
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Αλ Γκαράφα ΣΚ
Κατηγορία:Ποδοσφαιριστές Νιου Γιορκ Ρεντ Μπουλς
Κατηγορία:Ποδοσφαιριστές Κόπα Αμέρικα 2001
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ξένοι ποδοσφαιριστές στο Κατάρ
Κατηγορία:Παίκτες νικητές Κυπέλλου Συνομοσπονδιών FIFA
Ίνα Αλεξαντρόφ

Η **Κατερίνα ''"Ίνα"'' Αλεξαντρόφ** (αγγλικά: Catherine *"Ena"* Alexandroff), (Πρέστγουιτς 1905 - Quainton 1996)  ήταν πρωταθλήτρια της αντισφαίρισης. Με Γαλλο-Ελληνική καταγωγή, γεννημένη στην Αγγλία, εκπροσώπησε την Αίγυπτο, όπου έζησε πολλά χρόνια, σε διεθνής διοργανώσεις.

Ήταν κόρη του Αλεξάντερ Αλεξαντρόφ, γαλλικής καταγωγής υπάλληλος του Εμπορικού οίκου Ράλλη, και της Κατερίνας Αριέττας Ράλλη κόρη του Αμβρόσιου Ράλλη, κι είχε άλλα τρία αδέλφια. Η οικογένεια βρέθηκε στην Αίγυπτο και τις επιχειρήσεις του οίκου Ράλλη εκεί όπου η Ίνα ασχολήθηκε με την αντισφαίριση.

Συμμετείχε στο Γουίμπλεντον του 1931 όπου αποκλείστηκε στον τρίτο γύρο. Στο Πρωτάθλημα αντισφαίρισης Ανατολικής Μεσογείου το 1932 ήταν δεύτερη χάνοντας στον τελικό από την Λεβάντα Κάμπελ με 6-3, 6-2. Στο πρωτάθλημα Αιγύπτου ήταν πρώτη το 1929, 1930, 1931 και το 1933. Το 1941 ήταν πρώτη στο μεικτό με συμπαίκτη τον Κόλιν Λονγκ

Το 1933 παντρεύτηκε τον Άγγλο μηχανικό Τζον Πρόσπερ Σάρτζεντ κι απέκτησε μαζί του τρία παιδιά.

## Παραπομπές


Κατηγορία:Αιγύπτιες αθλήτριες της αντισφαίρισης
Κατηγορία:Οικογένεια Ράλλη
Κατηγορία:Βρετανίδες αθλήτριες της αντισφαίρισης
Μάξι Ροδρίγκες

Ο **Μάξι Ροδρίγκες** (*Maxi Rodríguez*, γεννήθηκε 2 Ιανουαρίου 1981) είναι Αργεντινός πρώην ποδοσφαιριστής, ο οποίος αγωνίζεται ως πλάγιος επιθετικός και επιθετικός μέσος για τη Νιούελς Ολντ Μπόις. Είναι γνωστός με το παρατσούκλι  *La Fiera* (το θηρίο).

Ο Ροδρίγκες ξεκίνησε την καριέρα του από την Νιούελς Ολντ Μπόις και το 2002 αποκτήθηκε από την ισπανική Εσπανιόλ για τρία χρόνια και το 2005 αποκτήθηκε για πέντε εκατομμύρια ευρώ από την Ατλέτικο Μαδρίτης. Μετά την αποχώρηση του Φερνάντο Τόρες το 2007 ορίστηκε αρχηγός της ομάδας, αλλά δεν συμμετείχε στην κατάκτηση του πρωταθλήματος 2009-10. Στην συνέχεια αποκτήθηκε ως ελεύθερος από την Λίβερπουλ και μετά από δύο χρόνια, όπου σημείωσε 73 συμμετοχές και 17 γκολ, επέστρεψε στην Νιούελς Ολντ Μπόις, ενώ αποκτήθηκε για μία σαιζόν από την Πενιαρόλ.

Ο Ροδρίγκες πραγματοποίησε το ντεμπούτο του με την εθνική ομάδα της Αργεντινής το 2003 και εκπροσώπησε τη χώρα σε τρία Παγκόσμια Κύπελλα, φτάνοντας μέχρι τον τελικό στο Παγκόσμιο Κύπελλο Ποδοσφαίρου 2014. Συνολικά έχει  57 συμμετοχές και 16 γκολ με το εθνόσημο.

## Παραπομπές


Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Κλουμπ Ατλέτικο Πενιαρόλ
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κυπέλλου Συνομοσπονδιών FIFA 2005
Μπόλκο Β΄ του Οπόλε

Ο **Μπόλκο Β΄**, πολων. Bolesław II opolski (πριν το 1300 - 21 Ιουνίου 1356) από τον Οίκο των Πιαστ-Σιλεσίας-Στσέλτσε ήταν δούκας του Οπόλε (1313, με τους αδελφούς του ως το 1323).

## Βιογραφία
Ήταν ο δευτερότοκος γιος του Μπόλκο Α΄ δούκα του Οπόλε, Νιεμόντλιν, Στσέλτσε Οπόλσκι και της Αγνής, ίσως κόρης του Όθωνα Γ΄ των Ασκάνια δούκα του Βρανδεμβούργου.

## Οικογένεια
Νυμφεύτηκε το 1326 την Ελισάβετ των Πιαστ-Σιλεσίας, κόρη του Βερνάρδου δούκα της Σβιντνίτσα-Ζιένμπιτσε-Γιάβορ-Λβόβεκ και είχε τέκνα:
* Βλάντισλαφ Β΄ π.1332-1401, δούκας του Οπόλε, Βιέλουν, Ντόμπσυν, Κουγιάβυ και παλατινός (κόμης) της Ουγγαρίας & Πολωνίας.
* Μπόλκο Γ΄ π.1337-1382, δούκας του Στσέλτσε.
* Ερρίκος 1338-1365, δούκας του Οπόλε.
* Κουνιγκούντε 1340-1372, μοναχή στην Αγ. Κλάρα στην Ουγγαρία (Αλτ-Μπούντα).
* Αγνή (1341;-1390, παντρεύτηκε τον Ιάκωβο του Οίκου του Λουξεμβούργου μάργραβο της Μοραβίας & βασιλιά της Γερμανίας.
* Ελισάβετ 1342/47;-1382, μοναχή στην Τσεμπνίτσα.
* Άννα 1348;-1411, μοναχή στην Αγ. Κλάρα στο Βρότσλαφ.

Αργότερα ο Μπόλκο Β΄ έκανε δεύτερο γάμο με μία αγνώστου ονόματος γυναίκα και είχε τέκνο:
* Αγνή, μοναχή στο Στάρυ Σαντς.

## Παραπομπές


## Πηγές
* Genealogy of the House of Opole

Κατηγορία:Οίκος των Πιαστ-Σιλεσίας
Διοργανώσεις Ε.Π.Σ. Θεσπρωτίας 1985–86

Για την **περίοδο 1985–86**, η Ένωση Ποδοσφαιρικών Σωματείων Θεσπρωτίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Θεσπρωτίας.

Η πρωταθλήτρια ομάδα της ΕΠΣ Θεσπρωτίας κερδίζει την άνοδο στη Δ εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Θεσπρωτίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα
Για την περίοδο 1985–86, η δομή του πρωταθλήματος της Ε.Π.Σ. Θεσπρωτίας είναι η εξής:

*Α' Κατηγορία
*Β' Κατηγορία
*Γ' Κατηγορία (2 όμιλοι)

### Α' Κατηγορία
Συμμετείχαν 10 ομάδες.

### Β' Κατηγορία
Συμμετείχαν 10 ομάδες.

### Γ' Κατηγορία
Συμμετείχαν 15 ομάδες χωρισμένες σε 2 ομίλους.

#### Α όμιλος

#### Β όμιλος

## Κύπελλο
Στο κύπελλο συμμετέχουν οι ομάδες της ΕΠΣ Θεσπρωτίας.

### Τελικός
Ο τελικός έγινε στις 18 Μαρτίου 1986

**Θεσπρωτός**-Θύαμις Καστρίου **1-1 (1-1 παρ. 4-1 πεν.)**

## Παραπομπές

## Εξωτερικοί σύνδεσμοι
*Επίσημη ιστοσελίδα
*Αναδρομή στο πρωτάθλημα 1985-86: Τρεις κατηγορίες και 35 ομάδες

Κατηγορία:Ε.Π.Σ. Θεσπρωτίας
Κατηγορία:Εγχώρια ποδοσφαιρικά πρωταθλήματα 1985-1986
Εσεκιέλ Γκαράι

Ο **Εσεκιέλ Γκαράι** (*Ezequiel Garay*, 10 Οκτωβρίου 1986) είναι Αργεντινός ποδοσφαιριστής, ο οποίος αγωνίζεται ως κεντρικός αμυντικός για την εθνική ομάδα της Αργεντινής.

Ο Γκαράι ξεκίνησε την καριέρα του από την Νιούελς Ολντ Μπόις και σε ηλικία 19 ετών αποκτήθηκε από τη Ρασίνγκ Σανταντέρ. Το 2008 αποκτήθηκε από τη Ρεάλ Μαδρίτης αλλά την πρώτη του χρονιά δόθηκε δανεικός πίσω στη Σανταντέρ. Δεν κατάφερε να γίνει βασικός στην ομάδα και το 2011 αποκτήθηκε για 5,5 εκατομμύρια ευρώ από την Μπενφίκα. Με την Μπενφίκα κατέκτησε τέσσερις τίτλους, με πιο αξιοσημείωτο το εγχώριο τρεμπλ το 2013-14. Το 2014 αποκτήθηκε από τη Ζενίτ Αγίας Πετρούπολης και μετά από δύο από τη Βαλένθια.

Ο Γκαράι πραγματοποίησε το ντεμπούτο του με την εθνική ομάδα το 2007 και έκτοτε έχει πραγματοποιήσει 32 συμμετοχές. Έχει εκπροσωπήσει την Αργεντινή στο Μουντιάλ 2014 και σε δύο Κόπα Αμέρικα.

## Παραπομπές


Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Ράθινγκ Σανταντέρ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ολυμπιονίκες του ποδοσφαίρου
Μπιργκίτα της Σουηδίας

Η ** Μπιργκίτα της Σουηδίας** (*Birgitta av Sverige*, 19 Ιανουαρίου 1937 - 4 Δεκεμβρίου 2024) ήταν Σουηδή πριγκίπισσα, κόρη του Πρίγκιπα Γουσταύου Αδόλφου, Δούκα του Βεστερμπότεν και μεγάλη αδελφή του Βασιλιά της Σουηδίας Καρόλου ΙΣΤ΄ Γουσταύου.

## Βιογραφία
Η *Μπιργκίτα Ίνγκεμποργκ Αλίκη* γεννήθηκε στις 19 Ιανουαρίου 1937 στο Παλάτι Χάγκα, και είναι το δεύτερο παιδί και κόρη του Πρίγκιπα Γουσταύου Αδόλφου, Δούκα του Βεστερμπότεν και της συζύγου του Πριγκίπισσας Σίβυλλα της Σαξονίας-Κοβούργου-Γόθας.

Το 1959 σε μια επίσκεψη σε φίλους και συγγενείς στη Γερμανία, η Μπιργκίτα συνάντησε τον μελλοντικό σύζυγό της Πρίγκιπα Ιωάννη Γεώργιο του Χοεντσόλερν σε ένα κοκτέιλ πάρτι. Στις 15 Δεκεμβρίου 1960 ανακοινώθηκε ανακοινώθηκε ο αρραβώνας τους. Στις 25 Μαΐου 1961 έγινε ο πολιτικός τους γάμος στο Βασιλικό Παλάτι της Στοκχόλμης και στις 30 Μαΐου 1961 έγινε ο θρησκευτικός τους γάμος στην Εκκλησία του Αγίου Ιωάννη του οικογενειακού παλατιού του Ιωάννη Γεωργίου στο Σιγκμαρίνγκεν. Μαζί απέκτησαν τρία παιδιά:
*τον *Κάρολο Χριστιανό* Φρειδερίκο Ιωάννη Μεϊνάρδο Μαρία Ουμβέρτο Εδμόνδο (1962-), παντρεύτηκε την Νικόλ Ελένη Νέσιτς. Απέκτησαν 1 παιδί.
*τη *Ντεσιντέρια* Μαργαρίτα Βικτώρια Λούιζα Σίβυλλα Αικατερίνη Μαρία (1963-), παντρεύτηκε (1) τον Ερρίκο Φραγκίσκο του Όρτενμπουργκ. Απέκτησαν 3 παιδιά και (2) τον  Έκμπερτ του Μπόλεν και Χάλμπαχ. Δεν απέκτησαν παιδιά.
*τον *Ουμβέρτο* Γουσταύο Αδόλφο Βέιτ Γεώργιο Μεϊνάρδο Μαρία Αλέξανδρο (1966-), παντρεύτηκε την Ούτα Μαρία Κένιγκ. Απέκτησαν 2 παιδιά.

Ο Ιωάννης Γεώργιος και η Μπιργκίτα χώρισαν το 1990, αν και παρέμειναν νόμιμα παντρεμένοι. Έζησε στο νησί της Μαγιόρκα στην Ισπανία, ενώ ο σύζυγός της έζησε στο Μόναχο. Ο Ιωάννης Γεώργιος πέθανε το 2016.

Τον Νοέμβριο του 1960 η Μπιργκίτα επισκέφθηκε τις Ηνωμένες Πολιτείες συνοδευόμενη από τη μικρότερη αδερφή της Πριγκίπισσα Ντεζιρέ για λογαριασμό του παππού τους, Γουσταύου ΣΤ΄ Αδόλφου της Σουηδίας για την 50η επέτειο του Αμερικανικού-Σκανδιναβικού Ιδρύματος.

Απεβίωσε στη Μαγιόρκα της Ισπανίας στις 4 Δεκεμβρίου 2024, σε ηλικία 87 ετών.

## Τίτλοι
***19 Ιανουαρίου 1937 – 25 Μαΐου 1961**: *Η Βασιλική Υψηλότητα* Πριγκίπισσα Μπιργκίτα της Σουηδίας
***25 Μαΐου 1961 - 4 Δεκεμβρίου 2024**: *Η Βασιλική Υψηλότητα* Πριγκίπισσα Μπιργκίτα της Σουηδίας και του Χοεντσόλερν
### Τιμητικές διακρίσεις
**Εθνικές**
* : Μέλος του Βασιλικού Τάγματος του Σεραφείμ (*LoK av KMO*)

**Ξένες**
* : Μεγαλόσταυρος του Τάγματος της Τιμής της Ομοσπονδιακής Δημοκρατίας της Γερμανίας, 1ης Τάξης

## Παραπομπές


Κατηγορία:Οίκος των Μπερναντότ
Κατηγορία:Οίκος των Χοεντσόλερν
Κατηγορία:Σουηδοί ευγενείς
Κατηγορία:Γερμανοί ευγενείς
Κατηγορία:Σουηδέζες πριγκίπισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Χοεντσόλερν-Ζίγκμαρινγκεν
Βλαντίσλαφ Β΄ του Οπόλε

Ο **Βλαδίσαος Β΄**, πολων. Władysław ΙΙ Opolczyk ([. 1332 - 18 Μαΐου 1401) από τον Οίκο των Πιαστ-Σιλεσίας ήταν δούκας του Οπόλε (από το 1356, ως υποτελής της Βοημίας), παλατινός κόμης της Ουγγαρίας (1367-72), κυβερνήτης του Λουμπλίνιετς (από το 1368), δούκας του Βιέλουν (1370-92), κυβερνήτης του Μπολεσλάβιετς (από το 1370), κυνερνήτης της Γαλικίας-Βολυνίας (1372-78), κυβερνήτης της Πστσύνα (1375-96), παλατινός κόμης της Πολωνίας (το 1378), δούκας του Ντόμπσυν & Κουγιάβυ (1378-92, ως υποτελής της Πολωνίας), κυβερνήτης του Γκλογκούβεκ (από το 1383) και κυβερνήτης του Κρνοβ (1385-92).

## Βιογραφία
Ήταν ο πρωτότοκος γιος του Μπόλκο Β΄ δούκα του Οπόλε και της Ελισάβετ των Πιαστ-Σιλεσίας, κόρης του Βερνάρδου δούκα της Σβιντνίτσα-Ζιένμπιτσε-Γιάβορ-Λβόβεκ.

## Οικογένεια
Νυμφεύτηκε πρώτα το 1355 την Ελισάβετ (1340-1369), κόρη του Νικολάου-Αλεξάνδρου Μπασάραμπ πρίγκιπα (voivode) της Βλαχίας και είχε τέκνα:
* Κίνγκα 1355/57-μετά το 1369, μοναχή στην Αλτ-Μπούντα. 
* Ελισάβετ 1360-1411, παντρεύτηκε τον Ιάκωβο του Οίκου του Λουξεμβούργου μαργράβου της Βοημίας & βασιλιά της Γερμανίας.
* Αικατερίνη 1367-1420, παντρεύτηκε τον Ερρίκο Η΄ των Πιαστ-Σιλεσίας-Γκλόγκουφ δούκα του Ζάγκαν-Γκλόγκουφ.

Το 1369 ο Βλαδίσλαος Β΄ έκανε δεύτερο γάμο, με την Ευφημία των Πιαστ (π.1352-1424), κόρη του Σιεμόβιτ Γ΄ δούκα της Μαζοβίας και είχε τέκνα:
* Χέντβιχ 1376/78-1390, παντρεύτηκε τον Βυγκάντας των Γκεντιμινιδών, δούκα του Κερνάβε.
* Ευφημία απεβ. νέα, πριν το 1408.

## Παραπομπές


## Πηγές
* Marek, Miroslav. "Genealogy of the Bassaraba family". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

Κατηγορία:Οίκος των Πιαστ-Σιλεσίας
Ρισαμπανάθα

Ο **Ρισαμπανάθα** (επίσης γνωστός με τα ονόματα **Ρσαμπαντέβα**, **Ρισαμπαντέβα** ή **Ρσάμπα**) είναι ο πρώτος Τιρθάνκαρα (κατασκευαστής περασμάτων) του τζαϊνισμού. Ήταν ο πρώτος από τους εικοσιτέσσερις δασκάλους του σημερινού ημικύκλου της κοσμολογίας του τζαϊνισμού. Στον τζαϊνισμό είναι επίσης γνωστός ως «διαμορφωτής περασμάτων». Σύμφωνα με τους τζαϊνιστικούς μύθους, ο Ρισαμπανάθα έζησε εκατομμύρια χρόνια πριν.  Είναι επίσης γνωστός ως **Αντινάθα** (που σημαίνει "Πρώτος Κύριος", από τις λέξεις άντι (πρώτος) και κύριος (νάθα)). Ακόμη είναι γνωστός και με τα ονόματα **Αντισβάρα** (πρώτος ισβάρα), **Γιουγκαντιντέβα** (ντέβα της γιούγκα), **Πραθαμαράτζα** (πρώτος βασιλιάς), και **Ναμπέγια** (γιος του Ναμπί).   Μαζί με τον Μαχαβιράσβαμι, τον Παρσβανάθα και τον Νεμινάθα, ο Ρισαμπανάθα είναι ένας από τους τέσσερις περισσότερο λατρευόμενους τιρθάνκαρα στον τζαϊνισμό. 

Σύμφωνα με τους παραδοσιακούς μύθους του τζαϊνισμού, γεννήθηκε στην Αγιόντια (επίσης γνωστή ως Βινίτα) της Βόρειας Ινδίας. Είναι γιος του βασιλιά Ναμπί και της βασίλισσας Μαρουντέβι. Οι δύο σύζυγοι του ήταν η Σουνάντα και τη Σουμανγκάλα. Στον τζαϊνισμό, η Σουμανγκάλα περιγράφεται ως η μητέρα των ενενήντα εννέα γιων του (συμπεριλαμβανομένου του Μπάρατα) και της κόρης του, της Μπράχμι. Στον τζαϊνισμό η Σουνάντα είναι η μητέρα του Μπαχουμπάλι και του Σουντάρι. Ο ξαφνικός θάνατος της Νιλαντζάνα (χορεύτριας της ίντρα), υπενθύμισε στον Ρισαμπανάθα τη μεταβατική φύση του κόσμου και ανέπτυξε την επιθυμία για παραίτηση. 

Μετά την παραίτηση του, οι θρύλοι του τζαϊνισμού δηλώνουν ότι ο Ρισαμπανάθα περιπλανήθηκε χωρίς φαγητό για ένα έτος. Η ημέρα που πήρε το πρώτο του αχάρα (φαγητό) γιορτάζεται από τους τζαϊνιστές ως Ακσάγια Τρίτιγια. Πέτυχε τη Μόκσα του στο όρος Ασθαπάντα (Καϊλάς). Το κείμενο Άντι Πουράνα του Τζινασένα περιγράφει τα γεγονότα της ζωής του. Η εικονογραφία του περιλαμβάνει κολοσσιαία αγάλματα, όπως το άγαλμα του Αχίμσα, το άγαλμα του Ρισαμπανάθα στην Μπαβάνγκατζα και εκείνα που ανεγέρθηκαν στον λόφο Γκοπατσάλ. Τα εικονίδια του περιλαμβάνουν τον ομώνυμο ταύρο ως το έμβλημα του, το δέντρο Νιαγκρόντα, τον Γκομούχα (με πρόσωπο ταύρου) Γιάκσα και τον τσακρεσβάρι Γιάκσι.

## Παραπομπές


Κατηγορία:Ινδοί
Κατηγορία:Τζαϊνισμός
Μαρτίν Ντεμιτσέλις

Ο **Μαρτίν Ντεμιτσέλις** (*Martín Demichelis*, 20 Δεκεμβρίου 1980) είναι Αργεντινός παλαίμαχος διεθνής ποδοσφαιριστής ο οποίος αγωνιζόταν ως κεντρικός αμυντικός, αλλά μπορούσε να αγωνιστεί και ως αμυντικός μέσος.

Ο Ντεμιτσέλις ξεκίνησε την καριέρα του από τη Ρίβερ Πλέιτ και το 2003 αποκτήθηκε από τη Μπάγερν Μονάχου για 4,5 εκατομμύρια ευρώ. Παρέμεινε στη Μπάγερν Μονάχου για εφτάμιση χρόνια και κατέκτησε με την ομάδα 11 τίτλους. Το Δεκέμβριο του 2010 αποκτήθηκε από τη Μάλαγα για δύο χρόνια. Στη συνέχεια αποκτήθηκε από την Ατλέτικο Μαδρίτης, από την οποία όμως αποχώρησε εντός έτους χωρίς να πραγματοποιήσει εμφανίσεις και αποκτήθηκε από τη Μάντσεστερ Σίτι για 4,2 εκατομμύρια λίρες. Το 2016 αποκτήθηκε από την Εσπανιόλ και έκλεισε την καριέρα του στη Μάλαγα το 2017.

Ο Ντεμιτσέλις πραγματοποίησε 51 εμφανίσεις με το εθνόσημο, εκπροσωπώντας την Αργεντινή στα Μουντιάλ 2010 και 2014 και στο Κόπα Αμέρικα 2015.

Τον Νοέμβριο του 2022 ανέλαβε την πρώτη του μεγάλη δουλειά ως προπονητής, υπογράφοντας τριετές συμβόλαιο με την Ρίβερ Πλέιτ. Ξεκίνησε την προπονητική του καριέρα τη σεζόν 2017-18 ως βοηθός του Χοσέ Γκονζάλεθ και μετέπειτα του Μίτσελ. Τον επόμενο χρόνο ανέλαβε προπονητής στην Κ19 της Μπάγερν Μονάχου και από τον Απρίλιο του 2021 έως τον Νοέμβριο του 2022 ήταν στον πάγκο της δεύτερης ομάδας των Βαυαρών. Ανέλαβε το έργο να αντικαταστήσει τον Μαρσέλο Γκαγιάρδο, ο οποίος αποχώρησε από την Ρίβερ Πλέιτ μετά από μία οκταετία.

## Παραπομπές


Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κόπα Αμέρικα 2015
Ρομπέρτο Αγιάλα

Ο **Ρομπέρτο Αγιάλα** (*Roberto Ayala*, γεννήθηκε 14 Απριλίου 1973), είναι Αργεντινός πρώην διεθνής ποδοσφαιριστής ο οποίος αγωνιζόταν ως κεντρικός αμυντικός. Θεωρείται ως ένας από τους καλύτερους κεντρικούς αμυντικούς της γενιάς του και χαρακτηριζόταν από την ηγετικότητά του και την ικανότητά του στον άερα.

Ο Αγιάλα αγωνίστηκε με τις Ρίβερ Πλέιτ, Νάπολι, Μίλαν, Βαλένθια, Ρεάλ Σαραγόσα και Ρασίγκ Κλουμπ. Έχει κατακτήσει ένα πρωτάθλημα Ιταλίας με τη Μίλαν το 1998-99 και δύο πρωταθλήματα Ισπανίας με τη Βαλένθια το 2001-02 και 2003-04. Με την εθνική Αργεντινής έχει πραγματοποιήσει 115 διεθνείς εμφανίσεις, πίσω  από τους Λιονέλ Μέσι, Χαβιέρ Μασεράνο, Χαβιέρ Ζανέτι και Άνχελ ντι Μαρία και ήταν αρχηγός της εθνικής Αργεντινής για 63 αγώνες. Έχει εκπροσωπήσει τη χώρα σε τρία παγκόσμια κύπελλα και ήταν μέλος της καλύτερης ομάδας του Παγκοσμίου Κυπέλλου του 2006.

## Παραπομπές


Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Ράσινγκ Κλουμπ
Κατηγορία:Ποδοσφαιριστές Σέριε Α 
Κατηγορία:Ποδοσφαιριστές Πριμέρα Ντιβιζιόν 
Κατηγορία:Ξένοι ποδοσφαιριστές στην Ιταλία 
Κατηγορία:Ξένοι ποδοσφαιριστές στην Ισπανία 
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Κόπα Αμέρικα 1995
Κατηγορία:Ποδοσφαιριστές Κόπα Αμέρικα 1999
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Αργεντινοί Ολυμπιονίκες
Κατηγορία:Ποδοσφαιριστές στους Θερινούς Ολυμπιακούς Αγώνες 1996
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Μαχαβιρασβάμι

Ο **Μαχαβίρα**, επίσης γνωστός ως **Βαρνταμάνα**, ήταν ο 24ος τιρθάνκαρα του τζαϊνισμού. Ήταν ο πνευματικός διάδοχος του 23ου τιρθάνκαρα, του Παρσβανάθα. Οι παραδόσεις των τζαϊνιστών αναφέρουν ότι ο Μαχαβίρα γεννήθηκε στις αρχές του 6ου αιώνα π.Χ. σε μια βασιλική οικογένεια κσατρίγια τζαϊνιστών στο σημερινό Μπιχάρ της Ινδίας. Περίπου στην ηλικία των 30 ετών αποφάσισε να εγκαταλείψει όλα τα κοσμικά του αγαθά εγκαταλείποντας το σπίτι του, θέλοντας να πετύχει την πνευματική αφύπνιση του και να γίνει ασκητής. Ο Μαχαβίρα έκανε πολύ συχνά διαλογισμούς και έζησε μια πολύ λιτή ζωή για 12 χρόνια. Μετά από τα 12 χρόνια πολύ λιτής ζωής, πιστεύεται ότι απέκτησε παντογνωσία (Κεβάλα τζνάνα). Κήρυξε για 30 χρόνια, ενώ οι τζαϊνιστές πιστεύουν ότι πέτυχε τη μόκσα (σωτηρία) του τον 6ο αιώνα π.Χ., αν και τα διάφορα δόγματα αναφέρουν διαφορετικές χρονολογίες πάνω σε αυτό.  

Ιστορικά, ο Μαχαβίρα, ο οποίος δίδαξε τον τζαϊνισμό στην αρχαία Ινδία, ήταν σύγχρονος του Σιντάρτα Γκαουτάμα. Σύμφωνα με τους μελετητές έζησε κάπου ανάμεσα στον 6ο με 4ο αιώνα π.Χ. ενώ ο τόπος γέννησης του αποτελεί σημείο διαφωνίας.  

Ο Μαχαβίρα δίδαξε ότι η τήρηση των όρκων της αχίμσα (αποχή από τη βία), της σάτυα (αλήθεια), της αστέγια (αποχή από τη κλοπή), της μπραχματσάρια (αγνότητας) και της απαριγκράχα (αποχή από τη προσκόλληση) είναι απαραίτητη προϋπόθεση για την πνευματική απελευθέρωση. Δίδαξε τις αρχές της ανεκανταβάντα (πολύπλευρη πραγματικότητα): τη σιαντβάντα και τη ναγιαβάντα. Οι διδασκαλίες του Μαχαβίρα αποδόθηκαν σε γραπτή μορφή από τον Ιντραμπούτι Γκαουτάμα (τον κύριο μαθητή του) με τίτλο Αγκάμα του Τζαϊνισμού. Πιστεύεται ότι μέχρι τον 1ο αιώνα μ.Χ. τα κείμενα που μεταδόθηκαν προφορικά από τους τζαϊνιστές μοναχούς είχαν χαθεί σε μεγάλο βαθμό (όταν αυτά που είχαν διασωθεί αποδόθηκαν σε γραπτή μορφή στην παράδοση των Σβεταμπάρα). Οι σωζόμενες εκδόσεις των Αγκάμα που δίδαξε ο Μαχαβίρα συγκαταλέγονται στα θεμελιώδη κείμενα του τζαϊνισμού Σβεταμπάρα, αλλά η αυθεντικότητά τους αμφισβητείται στον τζαϊνισμό Ντιγκαμπάρα. 

Συνήθως ο Μαχαβίρα απεικονίζεται σε καθιστή ή όρθια στοχαστική στάση, ενώ κάτω από αυτόν τοποθετείται το σύμβολο του λιονταριού. Η παλαιότερη εικονογράφηση του Μαχαβίρα εντοπίζεται σε αρχαιολογικούς χώρους στην πόλη Μαθούρα της Βόρειας Ινδίας. Οι εικονογραφήσεις αυτές χρονολογούνται από τον 1ο αιώνα π.Χ. έως τον 2ο αιώνα μ.Χ. Η γιορτή για τη γέννηση του Μαχαβίρα ονομάζεται Μαχαβίρ Τζάνμα Καλυάνακ και γιορτή της νιρβάνας του (σωτηρία) στον τζαϊνισμό ονομάζεται Ντιβάλι.  

## Παραπομπές


Κατηγορία:Ασκητές
Χουάν Ρομάν Ρικέλμε

Ο **Χουάν Ρομάν Ρικέλμε** (ισπαν.:*Juan Román Riquelme*, 24 Ιουνίου 1978) είναι Αργεντινός πρώην διεθνής ποδοσφαιριστής, ο οποίος αγωνιζόταν ως επιθετικός. Σήμερα είναι δεύτερος αντιπρόεδρος της Μπόκα Τζούνιορς, όπου είναι υπεύθυνος των ακαδημιών και των γυναικείων τμημάτων.

Πέρασε το μεγαλύτερο τμήμα τη καριέρας του στη Μπόκα Τζούνιορς με την οποία κατέκτησε δέκα τίτλους, από το 1996 μέχρι το 2002 και από το 2007 μέχρι το 2014, ενώ πέρασε το ενδιάμεσο χρονικό διάστημα στη Μπαρτσελόνα και τη Βιγιαρεάλ. Ο Ρικέλμε αποκτήθηκε το 2002 από τη Μπαρτσελόνα για περίπου 11 εκατομμύρια ευρώ. Ο Ρικέλμε έχει ανακηρυχθεί Αργεντινός ποδοσφαιριστής της χρονιάς τέσσερις φορές : 2000, 2001, 2008, 2011.

Πραγματοποίησε το ντεμπούτο του με την εθνική ομάδα το 1997 και έχει συνολικά 51 συμμετοχές και 17 γκολ με το εθνόσημο. Εκπροσώπησε την Αργεντινή στο Παγκόσμιο Κύπελλο Ποδοσφαίρου 2006 στο οποίο ήταν πρώτος σε ασίστ στη διοργάνωση με τέσσερις και σε δύο Κόπα Αμέρικα, φτάνοντας στον τελικό το 2007. Επίσης οδήγησε την Αργεντινή στην κατάκτηση του χρυσού μετάλλιου στους Ολυμπιακούς Αγώνες του 2008 ως αρχηγός της ομάδας.

## Ομάδες
*  1996-2002 Μπόκα Τζούνιορς
*  2002-2005 Μπαρτσελόνα
*  2003-2005 Βιγιαρεάλ
*  2005-2007 Βιγιαρεάλ
*  2007-2014 Μπόκα Τζούνιορς
*  2014 Αρχεντίνος Τζούνιορς

## Τίτλοι
**[[Μπόκα Τζούνιορς]]**
* Διηπειρωτικό Κύπελλο (1): 2000
* Πρωτάθλημα Αργεντινής (4): 1998 Απερτούρα, 2000 Απερτούρα, 2008 Απερτούρα, 2011 Απερτούρα
* Κόπα Λιμπερταδόρες (3): 2000, 2001, 2007
* Ρεκόπα Σουνταμερικάνα (1): 2008
* Κύπελλο Αργεντινής (1): 2012

'''Βιγιαρεάλ'''
* ΟΥΕΦΑ Ιντερτότο (1): 2004

## Παραπομπές


Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Κόπα Αμέρικα 1999
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Αργεντινοί Ολυμπιονίκες
Διοργανώσεις Ε.Π.Σ. Θεσπρωτίας 1987–88

Για την **περίοδο 1987–88**, η Ένωση Ποδοσφαιρικών Σωματείων Θεσπρωτίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Θεσπρωτίας.

Η πρωταθλήτρια ομάδα της ΕΠΣ Θεσπρωτίας λαμβάνει μέρος στο Ειδικό ερασιτεχνικό πρωτάθλημα ποδοσφαίρου 1988 με στόχο την άνοδο στη Δ εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Θεσπρωτίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα
Για την περίοδο 1987–88, η δομή του πρωταθλήματος της Ε.Π.Σ. Θεσπρωτίας είναι η εξής:
*Α' Κατηγορία
*Β' Κατηγορία
*Γ' Κατηγορία

### Α' Κατηγορία
Συμμετείχαν 13 ομάδες.

### Β' Κατηγορία

### Γ' Κατηγορία

## Κύπελλο
Στο κύπελλο συμμετέχουν οι ομάδες της ΕΠΣ Θεσπρωτίας.

### Τελικός
Ο τελικός έγινε στις 27 Μαρτίου 1988.

**Θεσπρωτός**-Θύαμις Καστρίου **2-0**

## Παραπομπές

## Εξωτερικοί σύνδεσμοι
*Επίσημη ιστοσελίδα
*ΕΠΣ Θεσπρωτίας: Αναδρομή στο πρωτάθλημα 1987-88

Κατηγορία:Ε.Π.Σ. Θεσπρωτίας
Κατηγορία:Εγχώρια ποδοσφαιρικά πρωταθλήματα 1987-1988
Ισλάμ Σλιμανί

Ο **Ισλάμ Σλιμανί** (*Islam Slimani*, إسلام سليماني; γεννήθηκε 18 Ιουνίου 1988) είναι Αλγερινός ποδοσφαιριστής, ο οποίος αγωνίζεται ως επιθετικός για την Σπόρτινγκ Λισαβόνας και για την εθνική ομάδα της Αλγερίας, όπου είναι και κάτοχος του ρεκόρ τερμάτων με 45.

Ο Σλιμανί ξεκίνησε την καριέρα του από τις αλγερινές Τσεραγκά και Μπελουιζντάντ πριν αποκτηθεί από τη Σπόρτινγκ Λισαβόνας το 2013. Αγωνίστηκε και σκόραρε τακτικά στις τρεις του σεζόν στην πορτογαλική ομάδα και τη βοήθησε να κατακτήσει το Κύπελλο Πορτογαλίας το 2015. Το 2016 αποκτήθηκε από τη Λέστερ για 28 εκατομμύρια λίρες, το οποίο αποτελούσε ρεκόρ συλλόγου. Στη συνέχεια, αρχίζοντας το 2018, δόθηκε δανεικός στις Νιουκάστλ, Φενέρμπαχτσε και Μονακό και τον Ιανουάριο του 2021 αποκτήθηκε από την Ολιμπίκ Λυών.

Ο Σλιμανί πραγματοποίησε το ντεμπούτο του με την εθνική ομάδα το 2012 και αγωνίστηκε στα Κύπελλα Εθνών Αφρικής το 2013, 2015 και 2017 και ήταν μέλος της ομάδας που κατέκτησε το Κύπελλο Εθνών Αφρικής 2019. Ήταν επίσης μέλος της εθνικής ομάδας η οποία αγωνίστηκε στο Παγκόσμιο Κύπελλο του 2014, όπου ο ίδιος σκόραρε δύο γκολ. Μέχρι το τέλος του 2021 είχε πραγματοποιήσει 83 συμμετοχές με το εθνόσημο και σημείωσε 39 τέρματα, γεγονός που τον κατατάσει ως τον κορυφαίο σκόρερ όλων των εποχών με την εθνική Αλγερίας.

## Παραπομπές


Κατηγορία:Αλγερινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αλγερίας
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Φενέρμπαχτσε
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Ποδοσφαιριστές Κυπέλλου Εθνών Αφρικής 2015
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Παίκτες νικητές Κυπέλλου Εθνών Αφρικής
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:FIFA Century Club
Ερρίκος του Οπόλε

Ο **Ερρίκος**, πολων. Henryk opolski (π. 18 Αυγούστου 1338 - π. 23 Οκτωβρίου 1365) από τον Οίκο των Πιαστ-Σιλεσίας-Στσέλτσε ήταν δούκας του Οπόλε (από το 1365).

## Βιογραφία
Ήταν ο τρίτος γιος του Μπόλκο Β΄ δούκα του Οπόλε και της Ελισάβετ των Πιαστ-Σιλεσίας, κόρης του Βερνάρδου δούκα της Σβιντνίτσα-Ζιένμπιτσε-Γιάβορ-Λβίβεκ.

Ο πατέρας του τον προόρισε για εκκλησιαστική σταδιοδρομία και εξελέγη μέλος του Συλλόγου (canon) στον Καθεδρικό του Βρότσλαφ. Το 1356 απεβίωσε ο πατέρας του και τον διαδέχθηκαν οι δύο μεγαλύτεροι αδελφοί του Βλάντισλαφ Β΄ του Οπόλε και Μπόλκο Γ΄ του Στσέλτσε. Το 1356 άρχισε τις προσπάθειές του για να γίνει μέλος του Συλλόγου στον καθεδρικό της Πράγας· αυτή είναι η τελευταία αναφορά στο όνομά του από τις πηγές. Μάλλον απεβίωσε σύντομα μετά, αν και μερικοί ιστορικοί θέτουν το τέλος του το 1365, στα 27 έτη του.

## Πηγές
* Marek, Miroslav. "Complete Genealogy of the House of Piast". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

Κατηγορία:Οίκος των Πιαστ-Σιλεσίας
Μπόλκο Γ΄ του Στσέλτσε

Ο **Μπόλκο Γ΄**, πολων. Bolko III Strzelecki (π. 1337 - 21 Οκτωβρίου 1382) από τον Οίκο των Πιαστ-Σιλεσίας-Στσέλτσε ήταν δούκας του Οπόλε (1356-70, με τους αδελφούς του) και δούκας του Στσέλτσε (από το 1375).

## Βιογραφία
Ήταν ο δευτερότοκος γιος του Μπόλκο Β΄ δούκα του Οπόλε και της Ελισάβετ των Πιαστ-Σιλεσίας, κόρης του Βερνάρδου δούκα της Σβιντνίτσα-Ζιένμπιτσε-Γιάβορ-Λβόβεκ.

## Οικογένεια
Νυμφεύτηκε το 1355 την Άννα (π. 1340;-1378), ίσως κόρη του Ιωάννη Α΄ του *Σχολαστικού*, δούκα του Οσβιέντσιμ και είχε τέκνα:
* Ιωάννης Κροπίντλο 1360/64-1421, επίσκοπος του Πόζναν, του Βλοκλάβεκ, του Κάμιεν & του Χέλμνο.
* Μπόλκο Δ΄ 1363/67-1437, δούκας του Στρέλτσε, Νιεμόντλιν, Οπόλε.
* Ερρίκος Β΄ 1374-1394, δούκας του Στσέλτσε, Νιεμόντλιν.
* Βερνάρδος 1374/78-1455, δούκας του Στσέλτσε, Νιεμόντλιν, Οπόλε.
* Άννα 1378-1455, ηγουμένη στο αββαείο της Τσεμπνίκα.

## Πηγές
* Marek, Miroslav. "Complete Genealogy of the House of Piast". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

Κατηγορία:Οίκος των Πιαστ-Σιλεσίας
Ιωάννης Κροπίντλο

Ο **Ιωάννης Κροπίντλο**, πολων. Jan Kropidło (1360/64 - 3 Μαρτίου 1421) από τον Οίκο των Πιαστ-Σιλεσίας ήταν ονομαστικά μόνο: δούκας του Στσέλτσε (1382-96, με τους αδελφούς του) και δούκας του Οπόλε (από το 1396, με τους αδελφούς του). Έγινε αρχιεπίσκοπος του Γκνιέζνο (139-94), επίσκοπος του Πόζναν (1382-84), του Βλοτσλάβεκ (1384-89, 1402-21) και του Χέλμνο/Κουλ (1398-1402). 

## Βιογραφία
Ήταν ο πρωτότοκος γιος του Μπόλκο Γ΄ δούκα του Στσέλτσε και της Άννας, μάλλον κόρης του Ιωάννη Α΄ των Πιαστ-Σιλεσίας δούκα του Οσβιέντσιμ.

Αν και μπορούσε να διαδεχθεί ως πρωτότοκος τον πατέρα του, η κλίση του τον προώθησε στον κλήρο. Το 1382 απεβίωσε ο Μπόλκο Γ΄ και τον διαδέχθηκαν οι τέσσερις γιοί του από κοινού, όμως ήταν ανήλικοι και ο θείος τους Βλάντισλαφ Β΄ δούκας του Οπόλε, Βιέλουν, Ντόμπσυν ανέλαβε την επιτροπεία. 

Το 1379, αν και 19 ετών, ο Ιωάννης έγινε κοσμήτορας του Συλλόγου του καθεδρικού του Αγ. Μαρτίνου, της Σπίσσκα Καπίτουλα (στη βόρειο Ουγγαρίας, μετά υποθηκεύτηκε στην Πολωνία), που του απέφερε σημαντικά έσοδα. Η γοργή εκκλησιαστική του ανέλιξη οφείλεται στον ισχυρό θείο του Βλάντισλαφ Β΄ παλατινό κόμη της Ουγγαρίας & Πολωνίας. Παρά τα νέα του καθήκοντα, ο Ιωάννης σπούδασε νομικά και θεολογία στην Ράγα και στη Μπολόνια. 

## Παραπομπές


## Πηγές
* Marek, Miroslav. "Complete Genealogy of the House of Piast". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

## Εξωτερικοί σύνδεσμοι
* 

Κατηγορία:Οίκος των Πιαστ-Σιλεσίας
Βερνάρδος του Νιεμόντλιν

Ο **Βερνάρδος**, πολων. Bernard niemodliński (1374/78 - 2/4 Απριλίου 1455) από τον Οίκο των Πιαστ-Σιλεσίας ήταν δούκας του Στσέλτσε & Νιεμόντλιν (1382-1400, με τους αδελφούς του), δούκας του Οπόλε (1396-1400, με τους αδελφούς του), κυβερνήτης του Στσέλτσε & Νιεμόντλιν (1400-1450), του Ολέσνο & Λουμπλίνιετς (από το 1401), του Προύντνικ (από το 1420), του Γκλογκούβεκ (1424), του Κλούτσμπορκ & Μπυτσύνα (1434-50) και του Ολέσνο (από το 1450).

## Βιογραφία
Ήταν ο τέταρτος γιος του Μπόλκο Γ΄ δούκα του Στσέλτσε και της Άννας, ίσως κόρης του Ιωάννη Α΄ των Πιαστ-Σιλεσίας-Οπόλε δούκα του Οσβιέντσιμ.

Τον Μπόλκο Γ΄, που απεβίωσε το 1382, διαδέχθηκαν οι δύο μεγαλύτεροι γιοί του ως ενήλικοι, όμως οι δύο μικρότεροι Ερρίκος Β΄ και Βερνάρδος τέθηκαν υπό την επιτροπεία των δύο μεγαλυτέρων και του θείου τους Βλάντισλαφ Β΄ δούκα του Οπόλε & παλατινού κόμη της Ουγγαρίας.

Η πρώτη συμμετοχή του Βερνάρδου στα πολιτικά θέματα αναφέρεται το 1396, που ήταν παρών στις συζητήσεις ειρήνης μεταξύ του Λαδίσλαο Β΄ Γιαγκέλον της Πολωνίας και των δουκών του Οπόλε. Εκεί κανονίστηκε ο αρραβώνας του με τη Χέντβιχ (απεβ. 1424), κόρη του Σπύτκο Β΄ του Μέλστυν βοεβόδα της Κρακοβίας. Αυτό ήταν η εγγύηση ότι οι νεαροί δούκες του Οπόλε δεν θα ακολουθήσουν τα βήματα του θείου τους Βλάντισλαφ Β΄, εναντίον της Πολωνίας. Ως επιπλέον εξασφάλιση, υποσχέθηκαν τις περιοχές Ολέσνο & Λουμπλίνιετς στους δούκες της Οπόλε ως φέουδα· αν δεν υπήρχαν άρρενες απόγονοι, οι περιοχές θα επιστρεφόταν στον Σπύτκο Β΄, ως προίκα για τις κόρες του. 

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Ερρίκος Β΄ του Νιεμόντλιν

Ο **Ερρίκος Β΄**, πολων. Henryk II Niemodliński (1374 - 22 Δεκεμβρίου 1394) από τον Οίκο των Πιαστ-Σιλεσίας ήταν δούκας του Στσέλτσε και Νιεμόντλιν (από το 1382, με τους αδελφούς του) τυπικά μόνο.

## Βιογραφία
Ήταν ο τρίτος γιος του Μπόλκο Γ΄ δούκα του Στσέλτσε και της Άννας, ίσως κόρης του Ιωάννη Α΄ των Πιαστ-Σιλεσίας-Οπόλε δούκα του Οσβιέντσιμ.

Από μικρός προορίστηκε για εκκλησιαστική σταδιοδρομία και σπούδασε γι' αυτό στο Πανεπιστήμιο της Μπολόνια. Σύμφωνα με τον χρονικογράφο Γιαν Ντούγκος, καθώς ο Ερρίκος Β΄ επέστρεφε στην Πολωνία, απεβίωσε 20 ετών. Τάφηκε στη δουκική κρύπτη της Φραγκισκανικής εκκλησίας, στο Οπόλε.

## Πηγές
* Cawley, Charles, SILESIA, Medieval Lands database, Foundation for Medieval Genealogy.

Κατηγορία:Οίκος των Πιαστ-Σιλεσίας
Αίθαια Μεσσηνίας

Η **Αιθαία**, είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 326 κατοίκων, σύμφωνα με την Απογραφή του 2021. Διοικητικά ανήκει στην **Κοινότητα Αιθαίας** και υπάγεται στη Δημοτική Ενότητα Θουρίας, του Δήμου Καλαμάτας. Η τοπική κοινότητα Αιθαίας είναι χαρακτηρισμένη ως αγροτικός πεδινός οικισμός, με έκταση 1,894 χμ² (2011).

## Τοποθεσία
Η Αιθαία βρίσκεται σε υψόμετρο 39 μέτρων και παλαιότερα ονομαζόταν **Ντελίμεμη** μέχρι το 1867, **Ανθαία** μέχρι το 1912 και **Αιθεία** μέχρι το 1940.

## Διοικητικές μεταβολές

* 21-04-1835, ο οικισμός Ντελίμεμη προσαρτάται στο Δήμο Θουρίας.
* 10-07-1867, ο οικισμός Ντελίμεμη μετονομάζεται σε Ανθαία.
* 31-08-1912, το όνομα του οικισμού Ανθαία διορθώνεται σε Αιθεία και ο οικισμός Αιθεία αποσπάται από το Δήμο Θουρίας και ορίζεται έδρα της Κοινότητας Αιθείας.
* 16-10-1940, το όνομα του οικισμού Αιθεία διορθώνεται σε Αιθαία και η **Κοινότητα Αιθείας** σε Κοινότητα Αιθαίας.
* 04-12-1997, ο οικισμός Αιθαία αποσπάται από την Κοινότητα Αιθαίας και προσαρτάται στο Δήμο Θουρίας.
* 07-06-2010, ο οικισμός Αιθαία αποσπάται από το Δήμο Θουρίας και προσαρτάται στο Δήμο Καλαμάτας.
## Πληθυσμός

## Εξωτερικοί σύνδεσμοι

* Δήμος Καλαμάτας

## Παραπομπές
 
## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Ελισάβετ της Σικελίας

Με το όνομα **Ελισάβετ της Σικελίας** αναφέρονται τα παρακάτω πρόσωπα:

* Ελισάβετ της Σικελίας, Βασίλισσα της Ουγγαρίας (1261 - 1303)
* Ελισάβετ της Σικελίας, δούκισσα της Βαυαρίας (1310 - 1349)